Du kan søge om at få økonomisk erstatning, hvis du har fået en skade i forbindelse med et besøg hos tandlægen. Det er dog en forudsætning, at skaden enten skal være sket som følge af en behandling eller ved mangel på behandling ud fra tandlægens vurdering. En erstatningssag bliver vurderet ud fra om én af følgende regler er opfyldt:
Apparaturreglen: Hvis det vurderes, at skaden er sket på grund af svigtende udstyr eller udstyr med fejl.
Specialistreglen: Her vurderes det hvordan en specialist ville have behandlet og hvorvidt, om der er brugt den bedst mulige behandling i situationen. Ville en specialist have behandlet anderledes har du krav på erstatning.
Rimelighedsreglen: Denne regel giver krav på erstatning for komplikationer eller skader, der er mere omfattende end hvad man som patient med rimelighed kan tåle.